yk Afbreking: yk Uitspraak: /ə̟i̯k/ Werkwoord: yk Verlede tyd: het geyk Teenwoordige deelwoord: ykend, ykende Verlede deelwoord: geykte Betekenis: • Om 'n instrument te toets en volgens 'n standaard in te stel; op juiste skaal bring. • Om dikwels te gebruik of tot vervelens toe te herhaal. Gebruik: • Die skaal moet gereeld geyk word om akkurate meting te verseker. • Die storielyn is voorspelbaar en die grappies geyk, maar tog bly dit goeie vermaak. Sinoniem: • kalibreer • standaardiseer Afgelei: • ykbrief • ykgeld • ykgewig • yking • ykkantoor • ykmaat Vertaling: Engels: to gauge, calibrate Nederlands: ijken Selfstandige naamwoord: yk Meervoud: yke Betekenis: • Die stempel op mate en gewigte; merkteken wat aangebring word as iets geyk word. Gebruik: • Die pipet se yk het verdof en kan nie meer gelees word nie. Homofoon: • eik ('n soort boom) Vertaling: Engels: gauge, stamp Nederlands: ijk Laat weet asb as die inskrywing foute bevat of verder verbeter kan word.